CELEX: C2007/199/18
Language: et
Date: 2007-08-25 00:00:00
Title: Kohtuasi C-181/06: Euroopa Kohtu (teine koda) 5. juuli 2005 . aasta otsus (Tribunal Administrativo e Fiscal do Porto eelotsusetaotlus — Portugal) — Deutsche Lufthansa AG versus Ana — Aeroportos de Portugal SA (Õhutransport — Lennujaamad — Maapealne käitlus — Maapealse juhtimise ja järelevalve tasu sissenõudmine)

25.8.2007   
            
            
               ET
            
            
               Euroopa Liidu Teataja
            
            
               C 199/11
            
         Euroopa Kohtu (teine koda) 5. juuli 2005. aasta otsus (Tribunal Administrativo e Fiscal do Porto eelotsusetaotlus — Portugal) — Deutsche Lufthansa AG versus Ana — Aeroportos de Portugal SA
   (Kohtuasi C-181/06) (1)
   
   (Õhutransport - Lennujaamad - Maapealne käitlus - Maapealse juhtimise ja järelevalve tasu sissenõudmine)
   (2007/C 199/18)
   Kohtumenetluse keel: portugali
   Eelotsusetaotluse esitanud kohus
   Tribunal Administrativo e Fiscal do Porto
   Põhikohtuasja pooled
   
      Hageja: Deutsche Lufthansa AG
   
      Kostja: Ana — Aeroportos de Portugal SA
   Kohtuasja ese
   Eelotsusetaotlus — Tribunal Administrativo e Fiscal — Nõukogu 15. oktoobri 1996. aasta direktiivi 96/67/EÜ juurdepääsu kohta maapealse käitluse turule ühenduse lennujaamades (EÜT 1996 L 272, lk 36, ELT eriväljaanne 07/02, lk 496) artikli 16 lõike 3 tõlgendamine — Juurdepääs ühenduse lennujaamades maapealse käitluse teenuste osutamise turule — Tasu nõudmine juurdepääsu eest maapealse käitluse ja järelevalve teenuste turule
   Resolutiivosa
   Ühenduse õigusega on vastuolus sellised liikmesriigi õigusnormid nagu 30. juuli 1999. aasta dekreedi nr 12/99 artikli 10 lõikes 1 ja 21. märtsi 1990. aasta dekreetseaduse nr 102/90, muudetud 26. juuli 1999. aasta dekreetseadusega nr 289/99, artikli 18 lõikes 2 sätestatud, välja arvatud juhul, kui nimetatud õigusnormides ette nähtud maapealse juhtimise ja järelevalve tasu ei tule maksta kõigi või osade teenuste eest, mis on määratletud nõukogu 15. oktoobri 1996. aasta direktiivi 96/67 juurdepääsu kohta maapealse käitluse turule ühenduse lennujaamades lisa punktis 1 ning see ei kujuta endast teistkordset tasu nõudmist teenuste eest, mille eest on juba muu tasu või makse ette nähtud. Juhul, kui eelotsusetaotluse esitanud kohtu uurimine tuvastab, et põhikohtuasjas käsitletav tasu kujutab endast tasu lennuvälja rajatistele ja sisseseadele juurdepääsu eest, on siseriikliku kohtu ülesanne kontrollida, kas kõnealune tasu vastab asjakohasuse, objektiivsuse, läbipaistvuse ja mittediskrimineerimise kriteeriumitele, nagu need on määratletud direktiivi 96/67 artikli 16 lõikes 3.
   
      (1)  ELT C 154, 1.7.2006.